gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3359, del 27-10-1998 (1998/8487)

ORDRE de 24 de juliol de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinat a jutjats, un immoble situat al carrer Mestre Ferrer i Guàrdia, núm. 4, de Carlet (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8487


Data del document
:   24-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 24 de juliol de 1998, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, destinat a jutjats, un immoble situat al carrer Mestre Ferrer i Guàrdia, núm. 4, de Carlet (València). [1998/X8487]
  
Mitjançant escriptura de cessió gratuïta i acceptació, atorgada per l'Ajuntament de Carlet davant el notari de València Sr. Vicente Espert Sanz amb data 25 de febrer de 1988, la Generalitat Valenciana va adquirir la propietat de l'immoble situat al carrer Mestre Ferrer i Guàrdia, núm. 4, de Carlet (València).
  
Una vegada acceptada la cessió, és procedent, d'acord amb el que disposa en els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació al domini públic de l'immoble esmentat per a destinar-lo a jutjats.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Article 1
  
Afectar al domini públic de la Generalitat Valenciana, destinat a jutjats, un immoble situat al carrer Mestre Ferrer i Guàrdia, núm. 4, de Carlet (València), que consta en l'Inventari General de Béns i Drets de la Generalitat Valenciana amb el número A02/46/085/0007.
  
Article 2
  
L'immoble queda integrat en el domini públic de la Generalitat Valenciana i correspon a la Conselleria de Benestar Social l'exercici de les competències demanials sobre aquest, inclosa l'administració i conservació.
  
Article 3
  
Que la Conselleria de Benestar Social designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 24 de juliol de 1998
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
Diari Oficial de la Generalitat Valenciana


Sumari del DOGV 3190, del 24-02-1998 (1998/1247)

Informació pública del Programa d'Actuació Integrada de la Unitat d'Execució de la Zona de Serveis Benicolada.
--------------------------------------------------------------------------------------------------------------

### Dades del document

Número de DOGV
:   3190

Data del DOGV
:   24-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1247


Organisme emissor
:   Ajuntament de Calp

Tipus de document
:   Anunci

Informació pública del Programa d'Actuació Integrada de la Unitat d'Execució de la Zona de Serveis Benicolada. [1998/A1247]
  
Mitjançant el Decret de 22 de gener de 1998, l'Alcaldia Presidència va resoldre:
  
Primer
  
Sotmetre a informació pública l'alternativa tècnica del Programa d'Actuació Integrada de la Unitat d'Execució de la Zona de Serveis Benicolada, junt amb el projecte d'urbanització i electrificació d'aquesta, promogut per aquest Ajuntament, per a la seua gestió indirecta.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal i publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment diferent a la inicial i en presta caució, els terminis anteriors es prorrogaran per 20 dies addicionals i s'anunciarà aquesta pròrroga al tauler d'anuncis de l'Ajuntament, i es comunicarà a aquelles persones que, per desconéixer-la, presenten pliques prematurament.
  
Cinqué
  
Les proposicions juridicoeconòmiques assumiran la gestió de l'execució de la reparcel·lació de la unitat d'execució de la zona de serveis Benicolada, el projecte de reparcel·lació de la qual va ser aprovat el dia 6 de juny de 1996, a fi de concloure les actuacions derivades d'aquestes i executar les obres d'urbanització, d'acord amb el Projecte d'Urbanització i Electrificació que s'adjunta a aquest programa.
  
Sisé
  
L'acte d'obertura de pliques s'efectuarà en la següent data hàbil a la conclusió del termini per a presentar-les.
  
Seté
  
L'expedient podrà consultar-se als Serveis Tècnics de l'Ajuntament de Calp, els dies laborals, de 09.00 a 14.00 hores.
Diari Oficial de la Generalitat Valenciana


Sumari del DOGV 3349, del 13-10-1998 (1998/7659)

Recurs contenciós administratiu número 02/2949/1997.
----------------------------------------------------

### Dades del document

Número de DOGV
:   3349

Data del DOGV
:   13-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7659


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2949/1997. [1998/Q7659]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Adela Rovira Emo ha interposat un recurs contenciós administratiu, amb el número 02/2949/1997, contra la Resolució de 7 de juliol de 1997, notificació el 15 de setembre de 1997, del director general de Personal, de la Conselleria de Cultura, Educació i Ciència, de la Generalitat Valenciana, per la qual es desestima la sol·licitud sobre el reintegrament dels havers que li foren descomptats en el seu dia i que sumen un total de 96.710 pessetes.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3355, del 21-10-1998 (1998/8035)

Informació pública del Projecte de Modificació Puntual del vigent Pla General d'Ordenació Urbana. Adequació del Barri de Pescadors i altres.
--------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8035


Organisme emissor
:   Ajuntament del Campello

Tipus de document
:   Anunci

Informació pública del Projecte de Modificació Puntual del vigent Pla General d'Ordenació Urbana. Adequació del Barri de Pescadors i altres. [1998/M8035]
  
El Ple de l'Ajuntament, en sessió celebrada el 27 d'agost de 1998, ha acordat sotmetre a informació pública per termini d'un mes, el Projecte de Modificació Puntual del vigent Pla General d'Ordenació Urbana. Adequació del Barri de Pescadors i altres, redactat per l'arquitecte municipal senyor Francisco Pastor López. Aquest projecte es completa amb l'estudi d'impacte ambiental, redactat per l'Institut d'Ecologia Litoral, per a la requalificació del sòl de l'àrea limítrof al riu Sec.
  
Durant l'indicat termini d'un mes, a comptar des de la publicació d'aquest anunci en el Diari Oficial de la Generalitat Valenciana, es podrà consultar l'expedient (121-12/98) en la Secretaria d'aquest Ajuntament, Secció d'Urbanisme, i es podran presentar les al·legacions que es creguen convenients, de conformitat amb el que disposen els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3395, del 17-12-1998 (1998/10960)

RESOLUCIÓ de 19 de novembre de 1998, de l'Institut Valencià de Finances, per la qual s'anuncia una emissió pública en l'euromercat per import de 957.418.489 d'ecus.
--------------------------------------------------------------------------------------------------------------------------------------------------------------------

### Dades del document

Número de DOGV
:   3395

Data del DOGV
:   17-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10024


Data del document
:   19-11-1998

Organisme emissor
:   Institut Valencià de Finances

Tipus de document
:   Resolució

RESOLUCIÓ de 19 de novembre de 1998, de l'Institut Valencià de Finances, per la qual s'anuncia una emissió pública en l'euromercat per import de 665.993.827 d'ecus. [1998/Q10335]
  
Les lleis anuals de pressupostos de la Generalitat Valenciana autoritzen el Govern Valencià perquè, a proposta del conseller d'Economia, Hisenda i Administració Pública, emeta deute públic de la Generalitat Valenciana a càrrec de l'endeutament de cada any.
  
El Decret 132/1992, de 20 de juliol, del Govern Valencià, atribueix competències a l'Institut Valencià de Finances i se li adscriuen mitjans personals. Així mateix, el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana.
  
En virtut d'això i d'acord amb la normativa vigent, resolc:
  
Primer
  
Anunciar l'emissió pública d'un bo a tipus variable en l'euromercat per import de 956.561.783 d'ecus.
  
Segon
  
Les característiques d'aquesta emissió són les següentes:
  
Data d'emissió: 19 de novembre de 1998.
  
Data d'amortització: 19 de novembre del 2001.
  
Interessos: 3 mesos Ecu Libor ?0,02% (a partir de 1999 serà 3 mesos Euribor).
  
Preu de l'emissió: 100,018%.
  
Comissió d'assegurament: 0,125%.
  
Despeses legals i d'admissió a cotització: 12.000 ecus.
  
Import efectiu en pessetes, descomptades les despeses: 77.248.904.196 pessetes
  
Tercer
  
Entitat que ha participado com a Lead manager: Barclays Bank PLC.
  
Entitats que han participat com a Co-managers: ABN Amro Bank NV, Banco Santander, SA, Banque International a Luxembourg, SA, Banque Nationale de Paris, CDC Marchés, Crédit Agricole Indosuez.
Diari Oficial de la Generalitat Valenciana


Sumari del DOGV 3252, del 28-05-1998 (1998/4025)

Informació pública de l'aprovació definitiva del Projecte d'Urbanització de la UE 3.2, Caseta Renfe.
----------------------------------------------------------------------------------------------------

### Dades del document

Número de DOGV
:   3252

Data del DOGV
:   28-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4025


Organisme emissor
:   Ajuntament de Silla

Tipus de document
:   Anunci

Informació pública de l'aprovació definitiva del Projecte d'Urbanització de la UE 3.2, Caseta Renfe. [1998/M4025]
  
El Ple de l'Ajuntament, en la sessió ordinària del dia 28 d'abril de 1998, va acordar aprovar definitivament el Projecte d'Urbanització de la UE 3.2, Caseta Renfe, redactat per l'arquitecte Miguel Vila Nacher. Aquest projecte d'urbanització s'executarà una vegada publicada la seua aprovació definitiva en el Diari Oficial de la Generalitat Valenciana.
  
Es publica per a general coneixement, d'acord amb el que disposen els articles 52-1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 140 del Reglament de Planejament Urbanístic. Alhora es fa saber que contra l'esmentat acte, que esgota la via administrativa, podrà interposar-se en el termini de dos mesos, a comptar des de la publicació d'aquest edicte i després de la comunicació prèvia a aquest òrgan decisori, recurs contenciós administratiu davant la sala corresponent del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3177, del 05-02-1998 (1998/521)

Informació pública del concurs per a aprofitament de quioscos de propietat municipal.
-------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/521


Organisme emissor
:   Ajuntament de Sagunt

Tipus de document
:   Anunci

Informació pública del concurs per a aprofitament de quioscos de propietat municipal. [1998/M521]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Secció de Patrimoni i Contractació.
  
2. Objecte del contracte
  
a) Descripció de l'objecte: aprofitament de quioscos de propietat municipal.
  
b) Lloc d'execució: Port de Sagunt.
  
c) Termini d'execució: 15 anys.
  
3. Tramitació, procediment i forma d'execució
  
a) Tramitació: normal.
  
b) Forma: concurs públic obert.
  
4. Pressupost base de la licitació
  
Import total: per quiosc y any, a l'alça:
  
- Albereda del Consell: 16.751 pessetes.
  
- Avinguda del Camp de Morvedre (enfront núm. 106): 43.452 pessetes.
  
5. Garanties
  
a) Provisional: 2% del tipus de licitació.
  
b) Definitiva: 4% del tipus de licitació.
  
6. Obtenció de documentació i informació
  
a) Entitat: Ajuntament de Sagunt.
  
b) Domicili: carrer de l'Autonomia, número 2.
  
c) Codi postal i localitat: 46136 Sagunt.
  
d) Telèfon: 602 83 39.
  
e) Fax: 265 05 63.
  
f) Data límit d'obtenció d'informació: fins el final del termini de presentació d'ofertes.
  
7. Presentació de les ofertes
  
a) Data límit de presentació: quan es compliquen 27 dies naturals, comptats a partir del mateix dia de l'última publicació de l'anunci en el Butlletí Oficial de la Província i en el Diari Oficial de la Generalitat Valenciana. No s'admeten variants o alternatives al contracte.
  
8. Obertura de les ofertes
  
a) Data: el divendres següent hàbil al de finalització del termini de presentació de proposicions.
  
b) Hora: 08.00.
  
9. Altres informacions
  
Despeses d'anuncis: a càrrec del contractista.
  
10. Exposició
  
Exposició del plec de clàusules administratives particulars. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 3192, del 26-02-1998 (1998/1406)

Informació pública sobre aprovació inicial d'estudi d'impacte medioambiental corresponent a l'homologació de sòl urbà industrial de Massanassa.
-----------------------------------------------------------------------------------------------------------------------------------------------

### Dades del document

Número de DOGV
:   3192

Data del DOGV
:   26-02-1998

Secció del DOGV
:   V. ALTRES ANUNCIS - E) MEDI AMBIENT

Número del document
:   1998/1406


Organisme emissor
:   Ajuntament de Massanassa

Tipus de document
:   Anunci

Informació pública sobre aprovació inicial d'estudi d'impacte medioambiental corresponent a l'homologació de sòl urbà industrial de Massanassa. [1998/M1406]
  
Mitjançant aquest edicte s'exposa al públic, per termini de 30 dies hàbils, l'estudi d'impacte medioambiental corresponent a l'homologació de sòl urbà industrial de Massanassa, aprovat inicialment pel Ple de la corporació en sessió del dia 5 de febrer de 1998.
  
Durant l'esmentat termini, l'expedient podrà ser examinat a la Secretaria de l'Ajuntament, i es podran formular les al·legacions que s'estimen pertinents.
  
En cas de no formular-se al·legacions durant el període d'exposició pública, l'estudi d'impacte ambiental s'entendrà aprovat provisionalment.
Diari Oficial de la Generalitat Valenciana


Sumari del DOGV 3177, del 05-02-1998 (1998/544)

Informació pública del Projecte de Modificació Puntual del Plan General de Ordenación Urbana de València per a la Ubicació de la Ciutat de la Justícia.
-------------------------------------------------------------------------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/544


Organisme emissor
:   Ajuntament de València

Tipus de document
:   Anunci

Informació pública del Projecte de Modificació Puntual del Plan General de Ordenación Urbana de València per a la Ubicació de la Ciutat de la Justícia. [1998/M544]
  
El Ple de l'Ajuntament, en sessió del 31 d'octubre de 1997, adoptà l'acord següent:
  
Vist el Projecte de Modificació Puntual del Pla General d'Ordenació Urbana de València en la parcel·la qualificada com a servei públic administratiu institucional Ciutat de la Justícia, i vistos l'informe emés per l'Oficina Tècnica de Planejament i el dictamen de la Comissió Informativa d'Urbanisme, s'acorda:
  
Primer
  
Sotmetre a informació pública per termini d'un mes, (amb l'efecte suspensiu de llicències de l'article 57 de la Llei 6/1994, Reguladora de l'Activitat Urbanística), el Projecte de Modificació Puntual del Pla General d'Ordenació Urbana de València per a la ubicació de la Ciutat de la Justícia en l'àmbit de l'illa de cases qualificada pel PGOU com a GSP-4, al carrer en Projecte, paral·lela al carrer del Poeta Josep Cervera i altres, mitjançant els corresponents anuncis en el Diari Oficial de la Generalitat Valenciana i en un diari no oficial de gran difusió de la localitat.
  
Segon
  
Notificar el present acord als interessats.
  
I d'acord amb allò establit en l'article 38.a) de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació del present acord en els diaris corresponents; l'expedient es troba a disposició del públic en les dependències del nou Ajuntament, avinguda d'Aragó, planta baixa, Oficina d'Informació, en hores d'oficina.
Diari Oficial de la Generalitat Valenciana


Sumari del DOGV 3311, del 19-08-1998 (1998/6990)

Concurs per a la contractació de l'execució de les obres recollides en el projecte nau zona Tromel-Prensa.
----------------------------------------------------------------------------------------------------------

### Dades del document

Número de DOGV
:   3311

Data del DOGV
:   19-08-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6990


Data del document
:   31-07-1998

Organisme emissor
:   Consell Metropolita de l'Horta

Tipus de document
:   Concurs

Descriptors 

:   * Consell Metropolità de l'Horta
    * licitació
    * administració local
    * edifici

Concurs per a la contractació de l'execució de les obres recollides en el projecte nau zona Tromel-Prensa. [1998/L6990]
  
1. Objecte
  
a) Constitueix l'objecte d'aquesta contractació l'execució de les obres recollides en el projecte nau zona Tromel-Prensa, aprovat per la Comissió Executiva en sessió de data 25 de juny de 1998.
  
2. Tipus de licitació: el preu del contracte que servirà de base per a la contractació esmentada serà d'onze milions cinc-centes noranta-dos milions dues mil sis-centes dues pessetes (43.572.152 PTA).
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs
  
4. Garantia provisional i definitiva
  
a) Provisional: 231.852 PTA.
  
b) Definitiva: 463.704 PTA.
  
5. Obtenció de la documentació i informació
  
a) Entitat: Consell Metropolità de l'Horta
  
b) Domicili: plaça de l'Ajuntament, núm. 9, 46158 València.
  
c) Telèfon: 957 447 589, ext. 507, telefax: 981 928 324.
  
d) Data límit d'obtenció de documents i informació: fins el dia anterior a l'acabament del termini de presentació de pliques.
  
6. Presentació de proposicions
  
a) Data límit: les ofertes es presentaran durant els 26 dies naturals següents a la publicació de l'anunci de licitació en el Diari Oficial de la Generalitat Valenciana.
  
b) Documentació que cal presentar: apareix en la clàusula XIV del plec de clàusules economicoadministratives.
  
c) Lloc de presentació: Registre General del Consell Metropolità de l'Horta, de 09.00 a 14.00 hores.
  
7. Obertura de les ofertes: s'efectuarà en el mode i dates establides a la clàusula XVII del plec de condicions economico-administratives.
  
8. Despeses de l'anunci: l'adjudicatari abonarà totes les despeses originades en la licitació.
Diari Oficial de la Generalitat Valenciana


Sumari del DOGV 3342, del 01-10-1998 (1998/8268)

ACORD de 29 de setembre de 1998, del Govern Valencià, pel qual es nomena un vocal del Consell d'Administració de l'Institut Valencià de Finances.
-------------------------------------------------------------------------------------------------------------------------------------------------

### Dades del document

Número de DOGV
:   3342

Data del DOGV
:   01-10-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/8268


Data del document
:   29-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 29 de setembre de 1998, del Govern Valencià, pel qual es nomena un vocal del Consell d'Administració de l'Institut Valencià de Finances. [1998/M8268]
  
El Govern Valencià, en la reunió del dia 29 de setembre de 1998, adoptà l'acord següent:
  
El Reglament de l'Institut Valencià de Finances, aprovat pel Decret 83/1994, de 26 d'abril, del Govern Valencià, regula en l'article 6.1 la composició del Consell d'Administració, i en l'apartat b) estableix que en formaran part "quatre vocals representants de l'administració de la Generalitat Valenciana, un per cadascuna de les conselleries d'Economia i Hisenda (avui d'Economia, Hisenda i Administració Pública), ...".
  
En haver cessat en el càrrec l'actual representant de la Conselleria d'Economia, Hisenda i Administració Pública en l'esmentat Consell d'Administració, és procedent la designació de qui ha d'exercir aquesta representació.
  
Per això i a proposta del conseller d'Economia, Hisenda i Administració Pública, el Govern Valencià
  
ACORDA
  
Nomenar vocal del Consell d'Administració de l'Institut Valencià de Finances, en representació de l'administració de la Generalitat Valenciana, el senyor José Manuel Vela Bargues, per la Conselleria d'Economia, Hisenda i Administració Pública.
  
Valencia, 29 de setembre de 1998
  
El conseller secretari del Govern Valencià,